Diari Oficial de la Generalitat Valenciana


Sumari del DOGV 4286, del 05-07-2002 (2002/7193)

RESOLUCIÓ de 13 de juny de 2002, del Servici Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions del Ramal l'Olleria . Montaverner (exp. CBREDE/10/2002).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4286

Data del DOGV
:   05-07-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7193


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 13 de juny de 2002, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions del Ramal l'Olleria - Montaverner (exp. CBREDE/10/2002). [2002/X7193]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en l'article 17 de la Llei d'Expropiació Forçosa i 56 del seu Reglament, se sotmet a informació pública la sol·licitud les característiques de la qual es detallen a continuació:
  
- Peticionari: Gas Natural SDG, SA, amb domicili a efecte de notificacions en l'avinguda de les Balears, núm. 69, 46915 València.
  
- Objecte de la petició: autorització administrativa i reconeixement de la utilitat pública del projecte d'instal·lacions del Ramal l'Olleria-Montaverner, que circula pels termes municipals de l'Olleria, Alfarrasí i Montaverner.
  
- Descripció de les instal·lacions: la canalització projectada té el seu origen en la canonada existent que circula pel camí municipal de l'Olleria; el punt de connexió està situat en el P.I. el Carrascot, enfront de l'empresa Vidrio Ecológico. Els punts de subministrament de gas natural estan ubicats en la zona del futur polígon industrial del terme municipal d'Alfarrasí i en el P.I. la Cava, del municipi de Montaverner. El ramal té una pressió de disseny de 16 bar (alta pressió A), i estarà format per una canonada d'acer API-5L de 6.191 metres, de 6- i 4- de diàmetre.
  
Pressupost: huit-cents noranta-cinc mil quatre-cents seixanta-un euros amb vint-i-dos cèntims (895.461,22 euros).
  
El projecte inclou els plans parcel·laris i la relació concreta i individualitzada dels béns i drets afectats.
  
- Afecció a finques particulars derivada de la construcció del projecte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on aniran enterrades la canonada o les canonades que es requerisquen per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres, comptadors des de l'eix de la canonada.
  
2. Prohibició de realitzar qualsevol tipus d'obra o d'efectuar cap acte que poguera danyar o alterar el bon funcionament de les instal·lacions a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantindre, reparar o renovar les instal·lacions, amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es faran desaparéixer, temporalment, tots els obstacles i es realitzaran les obres necessàries per a l'estesa i la instal·lació de la canalització i elements annexos, tot executant els treballs o les operacions necessàries per als dits fins.
  
Tres. Per al pas dels cables de connexió i elements dispersors de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny on s'establix la imposició de servitud permanent de pas tindrà com a amplària la corresponent a la de la instal·lació, més un metre (1) a cada costat. Estes franges s'ajustaran a les següents limitacions:
  
- Prohibició d'efectuar treballs de llaurada o similars a una profunditat superior a cinquanta centímetres (50), de plantar arbres o arbustos i de realitzar qualsevol tipus d'obra, construcció o edificació a una distància inferior a metre i mig (1,5), a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantindre, reparar o renovar les instal·lacions, amb pagament, si és el cas, dels danys que s'hi ocasionen.
  
- Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es faran desaparéixer tots els obstacles, així com realitzar les obres necessàries per a l'estesa i el muntatge de les instal·lacions i els elements annexos, tot executant les obres o les operacions necessàries per als dits fins.
  
Cosa que es fa pública perquè siga coneguda per tota la gent i, especialment, pels propietaris de terrenys i tots altres titulars afectats pel dit projecte la relació dels quals s'inclou al final del present anunci, perquè puga ser examinat l'expedient al Servici Territorial d'Indústria i Energia de València, situat al c/Gregorio Gea, 27, 46155 València, així com els plans parcel·laris als ajuntaments respectius; i puguen presentar, en triple exemplar, al Servici Territorial, les al·legacions que consideren oportunes en el termini de vint dies a partir del sendemà de la inserció del present anunci.